En invasion af Taiwan og efterfølgende sanktioner vil formentlig ramme dansk erhversliv hårdt.
Kina udgjorde ifølge Danmarks Statistik vores femtestørste eksportmarked i 2021, og virksomheder som Mærsk, Lego, Novo Nordisk, Carlsberg og Danfoss er til stede i landet.
Mange danske virksomheder er afhængige af underleverancer fra Kina, og landet er kun overgået af Sverige og Tyskland, når man ser på, hvilke lande Danmark importerer mest fra.
Taiwan er et noget mindre marked for dansk erhvervsliv, men den danske vindmølleindustri er massivt til stede på øen og vil formentlg lide økonomiske tab.
Desuden er Taiwan verdens største producent af mikrochips, hvilket kan få betydning for de computere, telefoner og andre elektroniske arbejdsredskaber, som mange danskere benytter.